তাজ মহলর হঙকরানির কামহান মুমতাজ গিথানক দৌ অনার লগে লগেই অকরেসিলা। মূল সমাধিউগো লমইলতা ১৬৪৮ খ্রিস্টাব্দৎ বারো এগোর চারিয়বেদে দালান বারো বাগানউতা হঙকরতে আরতাউ পাঁচ বছরর চুয়া লাগিল। ১৬৬৩ খ্রিস্টাব্দৎ আগ্রা ভ্রমন করানির সমেয়ত ফরাসি পর্যটক ফ্রান্সিস বেরনিয়ার (François Bernier) গিরকে ইকরেসিলতা: দুগো খাং লাগানির মাতিক সমাধির বিবরণ দিয়া মি চিঠি এহান লয়করতউ যেতায় আগ্রা এহানরে দিল্লীত্ত-উরি ডাঙর করেছে। আগো হঙকরিসেতাই সম্রাট জাহাঙ্গীর গিরকে তার বাপক আকবরর সম্মানে, আরাক আগ বারো সম্রাট শাহজাহান তার গর-গিথানকর নিঙে হঙকরেসে তাজ মহলযেগো আচানক হবা অসে, হেয়কে তার মইলকর শোকে এমাতিক দুঃখ পাসে যে মইলকে আগে যেসাদে তার লগে আসিলি, মরানির পিসেউ উসাদে তার কবরগর কাদাত থায়তই। 